open-index/open-wikipedia-markdown huggingface dataset:
అల్లసాని వాని అల్లిక జిగిబిగి (పుస్తకం)

thumb
thumb|విశ్వనాధ సత్యనారాయణ గారు
అల్లసాని వాని అల్లిక జిగిబిగి పుస్తకం జ్ఞానపీఠ్ పురస్కార గ్రహీత, కవిసమ్రాట్ విశ్వనాథ సత్యనారాయణ రచించిన సాహిత్యవిమర్శ.
## రచన నేపథ్యం
**అల్లసాని వాని అల్లిక జిగిబిగి** విమర్శగ్రంథాన్ని విశ్వనాథ సత్యనారాయణ 1958లో వ్రాసివుండవచ్చని విశ్వనాథ సాహిత్యసర్వస్వానికి సంపాదకత్వం వహించిన ఆయన కుమారుడు విశ్వనాథ పావనిశాస్త్రి భావించారు. నవభారతి పత్రికలో 1958 జూన్ నుంచి 1959 జనవరి వరకూ అల్లసాని వాని అల్లిక జిగిబిగి ప్రచురితమైంది. ఈ గ్రంథం 1961లో ప్రథమ ముద్రణ పొందింది. 1970లో మలిముద్రణ పొందింది. మూడవముద్రణ 2007లో జరిగింది.
### అంకితం
అల్లసాని వాని అల్లిక జిగిబిగి గ్రంథాన్ని విశ్వనాథ సత్యనారాయణ ప్రముఖ రాజకీయనేత, సాహిత్యవేత్త బెజవాడ గోపాలరెడ్డికి అంకితమిచ్చారు. అందుకుగాను విశ్వనాథ సత్యనారాయణ వ్రాసిన అంకితం పద్యాలివి:


ఇది మూడవ గ్రంథమ్ముగ
నొదవించెద నంకితమ్ము నొగి నీకు సదా
భ్యుదయ పరంపరగా దొం
బదియేం డ్లా పైన స్వర్గ మహిమలు కలుగున్ !!

ఈ కాలంబున గాఢశిల్పమతి లేనేలేడు సాహిత్య వీ
థీ కైంకర్య విశారదాత్ములకు పై తెన్నొప్ప పాండిత్య వీ
థీ కౌశల్య నిగీతి వాదులకు నీ ధీ వేఱుగా నెంచి నీ
కీ కావ్యార్థము నంకితం బొసగు టయ్యెన్ దీని గైకోగదే!!


## రచన అంశాలు
శ్రీకృష్ణదేవరాయల ఆస్థానంలోని కవి, ఆంధ్ర కవితా పితామహుడు అల్లసాని పెద్దన కథాకథన శిల్పవైభవాన్ని విశ్వనాథ ఈ విమర్శ రచనలో విశదీకరించారు. పెద్దన పరంగా సుప్రసిద్ధమైన ***అల్లసాని వాని అల్లిక జిగిబిగి*** వాక్యం ఔచిత్యాన్ని, ఆయన మనుచరిత్ర పరంగా ఆ వాక్యం అన్వయాన్ని వివరించారు. పెద్దన కవిత్వంలోని గొప్పదనాన్నే కాక కావ్యకవుల కవిత్వానికి పరిమితులు, తెలుగు సాహిత్యంలో ఆనాటికే ప్రతిభావంతులైన కవులెందరో ఉండగా కృష్ణదేవరాయలు పెద్దనను ఆంధ్ర కవితా పితామహుడని ఎందుకు సంబోధించారు వంటి అంశాలను లోతుగా విశ్లేషించారు.
## ప్రాచుర్యం
* ప్రముఖ అనువాదకుడు, సాహిత్య విమర్శకుడు వేల్చేరు నారాయణరావు తన సిద్ధాంత గ్రంథం తెలుగులో కవితా విప్లవాల స్వరూపంలో అల్లసాని వాని అల్లిక జిగిబిగి గురించి పలు ప్రస్తావనలు చేశారు. విశ్వనాథ సత్యనారాయణ స్వతాహాగా కథాకావ్యాలను అభిమానించే, పౌరాణిక సంప్రదాయానికి చెందిన సాహిత్యకారుడని, అందుకే పద్యశిల్పానికి ప్రసిద్ధి చెందిన అల్లసాని వాని అల్లిక జిగిబిగి వాక్యాన్ని కథాశిల్పంలో జిగిబిగిగా వర్ణించారని వెల్చేరు పేర్కొన్నారు.

## ఇవి కూడా చూడండి
* విశ్వనాధ సత్యనారాయణ
* ముఖ్యమైన తెలుగు పుస్తకాల జాబితా

## మూలాలు

వర్గం:1961 పుస్తకాలు
వర్గం:విశ్వనాథ సత్యనారాయణ రచనలు
వర్గం:తెలుగు పుస్తకాలు
వర్గం:సాహిత్య విమర్శలు
షేన్ షిల్లింగ్‌ఫోర్డ్

**షేన్ షిల్లింగ్‌ఫోర్డ్** ఒక వెస్టిండీస్ క్రికెట్ ఆటగాడు. 2013 లో భారత్ పర్యటించిన వెస్టిండీస్ క్రికెట్ జట్టులో సభ్యుడు.
## వివాదాలు
భారత పర్యటనలో రాణించిన వెస్టిండీస్ ఆఫ్ స్పిన్నర్ షేన్ షిల్లింగ్‌ఫోర్డ్‌పై ఐసీసీ వేటు వేసింది. అతడి బౌలింగ్ శైలి వివాదాస్పదంగా ఉండడంతో ఈ నిర్ణయం తీసుకుంది. స్వతంత్ర బయోమెకానికల్ విశ్లేషణ ద్వారా షిల్లింగ్‌ఫోర్డ్ బౌలింగ్‌ను పరీక్షించగా ఐసీసీ అనుమతించిన 15 డిగ్రీలకు మించి అదనంగా మోచేయిని తిప్పినట్టు తేలింది.దీంతో అంతర్జాతీయ క్రికెట్‌లో షిల్లింగ్‌ఫోర్డ్ బౌలింగ్ చేయడాన్ని నిషేధిస్తున్నట్టు, మరో తాజా విశ్లేషణ సమర్పించేదాకా అతడు బౌలింగ్ చేసే అవకాశం లేదని ఐసీసీ పేర్కొంది. ఆఫ్ బ్రేక్ డెలివరీతో పాటు తన దూస్రా కూడా ఇదే రీతిన ఉన్నాయని బయోమెకానికల్ విశ్లేషణలో తేలింది. 2013 నవంభరు 29న పెర్త్ లో బౌలింగ్ పరీక్ష జరిగింది. మరోవైపు తమ నిషేధంపై బౌలింగ్ రివ్యూ గ్రూప్‌నకు వీరు అప్పీల్ చేసుకునే అవకాశం ఉంది. 
## మూలాలు

## బయటి లంకెలు
*క్రికెట్ ఆర్కైవ్ గణాంకాలు

వర్గం:1983 జననాలు
వర్గం:వెస్టిండీస్ క్రికెట్ క్రీడాకారులు
వర్గం:వెస్టిండీస్ టెస్ట్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:వెస్టిండీస్ టీ20 క్రికెట్ క్రీడాకారులు
వర్గం:జీవిస్తున్న ప్రజలు
శాతవాహన ఎక్స్‌ప్రెస్

**శాతవాహన ఎక్స్‌ప్రెస్** విజయవాడ, సికింద్రాబాద్ ల మధ్య నడిచే సూపర్ఫాస్ట్ రైలుబండి. ఈ బండి  లను 5 గంటల 35 నిమిషాలలో పూరిస్తుంది. ఈ రైలు కాజీపేట, వరంగల్, మహబూబాబాద్, ఖమ్మం, మధిరల మీదుగా సికింద్రాబద్ నుండి విజయవాడకు వెళుతుంది. దక్షిణ మధ్య రైల్వే వారు నడిపే రైళ్ళలో ఇది అత్యంత వేగవంతమయినది. గంటకు దాదాపు 134 కిమీ ల వేగంతో మధిర, ఖమ్మం మధ్య నడుస్తుంది. విజయవాడ నుండి పొద్దున్నే మొదలయ్యే రైళ్ళలో ఇదొకటి.
## రైలు బండి సంఖ్యలు
* 12713 (పైకి) విజయవాడ- సికింద్రాబాద్ శాతవాహన ఎక్స్‌ప్రెస్
* 12714 (కిందకి) సికింద్రాబాద్-విజయవాడ శాతవాహన ఎక్స్‌ప్రెస్
## నామకరణం
ఈ రైలుకు శాతవాహన అని శాతవాహన సామ్రాజ్య గౌరవార్ధం నామకరణం చేశారు. శాతవాహనులు కోస్తాంధ్ర, మహారాష్ట్రలోని కొన్ని ప్రాంతాలు, మధ్యప్రదేశ్, విదర్భ, కర్నాటక,, గోవాలోని కొన్ని ప్రాంతాలను పాలించారు.
## సమయప్పట్టీ
శాతవాహన ఎక్స్‌ప్రెస్ విజయవాడ జంక్షన్ వద్ద ఉదయం 6:10 కు బయలుదేరుతుంది, సికింద్రాబద్కి 11:45 కు చేరుకుంటుంది. తిరుగు ప్రయాణంలో సికింద్రాబాద్ జంక్షన్ వద్ద సాయంత్రం 4:15 కి బయలుదేరి విజయవాడకు రాత్రి 9:50 కి చేరుతుంది. సగటున 25 నిమిషాల ఆల్స్యంగా సికింద్రాబాద్ కు, 20 నిమిషాల ఆలస్యంతో విజయవాడకు చేరుతుంది.

## గమ్యస్థానములు
ఈ రైలు ఖాజీపేట, వరంగల్, కేసముద్రం, మహబూబాబాద్, ఖమ్మం, మధిర అనే ప్రదేశాలలో ఆగుతూ చివరికి విజయవాడ చేరుతుంది. ఈ రైలు (రైలు సం.12713) దక్షిణ మధ్య రైల్వే జోన్ లో అతి వేగంగా ప్రయాణించే రైళ్ళలో ఒకటి. ఈ రైలు మధిక, ఖమ్మం ల మధ్య 134 కి.మీ/గంట వడితో ప్రయాణిస్తుంది. విజయవాడకు నుండి బయలుదేరే ఇంటర్ సిటీ ఎక్స్‌ప్రెస్ లలో ఇది ఒకటి. విజయవాడ నుండి ఉదయం బయలుదేరే యితర రైళ్ళు పినాకిని ఎక్స్‌ప్రెస్, రత్నాచల్ ఎక్స్‌ప్రెస్.

## కోచ్ల కూర్పు
ఈ రైలులో మొత్తం 24 బోగీలు ఉంటాయి. ఈ రైలును లాలాగూడా షెడ్ కు చెందిన WAP-7 ఇంజన్ లాగుతుంది.
;12713 : విజయవాడ నుండి సికింద్రాబాదుకు వెళ్ళే రైలు 

## వివిధ సంఘటనలు
* 2013 నవంబరు 7 : విజయవాడ నుంచి హైదరాబాద్ వస్తున్న శాతవాహన ఎక్స్ ప్రెస్ లో గురువారం ఉదయం సాంకేతికలోపం ఏర్పడింది. దాంతో ఖమ్మం జిల్లాలోని మొటుపర్రు వద్ద ఆ ఎక్స్ ప్రెస్ నిలిచిపోయింది. దీంతో విజయవాడ - వరంగల్ మధ్య పలు రైళ్లు రాకపోకలకు తీవ్ర అంతరాయం ఏర్పడింది. శాతవాహన ఎక్స్ ప్రెస్ లోని ప్రయాణికులే కాకుండా పలు రైలు ప్రయాణికులు తీవ్ర ఇబ్బందులు పడుతున్నారు. 
* 2015 ఆగస్టు 26 : మెయిన్‌లైన్‌లో గూడ్సురైలు ఉండడంతో శాతవాహన ఎక్స్‌ప్రెస్‌ను లూప్‌లైన్‌లో వదిలారు. అయితే లూప్‌లైన్ పట్టాలు బలహీనంగా ఉండడంతో రైలు మామూలు పట్టాలపై వెళ్లినట్లు వేగంగా వెళ్లడంతో బోగీలన్నీ ఒక్కసారిగా ఊగిపోయాయి. దాంతో ప్రయాణికులు భయభ్రాంతులకు గురై కేకలు వేస్తూ చైన్ లాగి రైలును ఆపేశారు. ఈ సంఘటన మహబూబాబాద్- డోర్నకల్ మార్గంలో గుండ్రాజుమడుగు రైల్వేస్టేషన్ వద్ద 2015 ఆగస్టు 26 రాత్రి జరిగింది.

## ఇవి కూడా చూడండి
* విజయవాడ జంక్షన్ రైల్వే స్టేషను
* దక్షిణ మధ్య రైల్వే

## మూలాలు


## బయటి లింకులు
*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html
* http://www.indianrailways.gov.in/railwayboard/view_section.jsp?lang=0&id=0,1,304,366,537
* శాతవాహన ఎక్స్‌ప్రెస్ సమయపాలన

వర్గం:దక్షిణ మధ్య రైల్వే జోన్
వర్గం:భారతీయ రైల్వేలు ప్రయాణీకుల రైళ్లు
వర్గం:తెలంగాణ ఎక్స్‌ప్రెస్ రైళ్లు
వర్గం:ఆంధ్రప్రదేశ్ ఎక్స్‌ప్రెస్ రైళ్లు
వర్గం:దక్షిణ మధ్య రైల్వే సూపర్‌ఫాస్ట్ ఎక్స్‌ప్రెస్ రైళ్ళు
అల్లసాని వాని అల్లిక జిగిబిగి (జాతీయం)

**అల్లసాని వాని అల్లిక జిగిబిగి** తెలుగు సాహిత్యలోకంలో సుప్రసిద్ధి పొందిన జాతీయం/వాడుక. ఇది సాహిత్యంలో "అల్లసాని వాని అల్లిక జిగిబిగి"గా పేరు గాంచింది. అల్లిక అంటే పద్యమల్లటమే. జిగి అంటే తళుకు. బిగి అంటే బిగువు. మృధుమధురమైన పదప్రయోగం, వ్యర్థ పదాలు లేని దృఢమైన పదబంధం - ఇదే అల్లిక జిగిబిగి. అతని కవిత్వంలో అన్నీసందర్భానికి తగిన పదాలే ఉంటాయి. మహాకవులు పదాలను అంత పొదుపుగా ప్రయోగిస్తారు. అల్లిక జిగిబిగి అంటే ఇదే.

## రచన
తన కవిత్వ లక్షణాలను తానే నిర్ణయించుకుంటూ అల్లసాని పెద్దన తన అల్లిక జిగిబిగియని సూచించేందుకు ఈ వాక్యం రచించారు.

## వాడుక
సాహిత్యరంగంలో ప్రక్రియ, వస్తువుల పరంగా వైతాళికులైన పలువురు కవులు తమ కవిత్వ లక్షణ నిరూపణ చేస్తూ తామే కవిత్వం చెప్పడం జరిగింది. సాహిత్యవిమర్శకులు, పాఠకులు ఆయా లక్షణాలను ప్రస్తావించినప్పుడు అవే వాక్యాలు ఉదహరిస్తూంటారు. ఆ క్రమంలోనే అల్లసాని వాని అల్లిక జిగిబిగి వాడుకలోకి వచ్చింది.
## ప్రాచుర్యం
సాహిత్యవిమర్శల్లో పలుమార్లు ప్రస్తావనలు జరగడమే కాకుండా విశ్వనాథ సత్యనారాయణ అల్లసాని పెద్దన సాహిత్యాన్ని గురించి వ్రాసిన విమర్శన గ్రంథానికి ఈ జాతీయాన్నే శీర్షికగా ఉంచారు.

## మూలాలు

వర్గం:తెలుగు భాష
తీర్థంకరులు

*1.(అ.) 1. ఋషభనాథుడు, 2. అజితనాథుడు, 3. శంభవ నాథుడు, 4. అభినందన నాథుడు, 5. సుమతి నాథుడు, 6. పద్మప్రభ నాథుడు, 7. సుపార్శ్వనాథుడు, 8. చంద్రప్రభనాథుడు, 9. పుష్పదంతనాథుడు, 10. శీతల నాథుడు, 11. శ్రేయాంస నాథుడు, 12. వాసుపూజ్యనాథుడు, 13. విమలనాథుడు, 14. అనంతనాథుడు, 15. ధర్మనాథుడు, 16. శాంతినాథుడు, 17. కుంథు నాథుడు, 18. అరనాథుడు, 19. మల్లినాథుడు, 20. మునిసువ్రత నాథుడు, 21. నమినాథుడు, 22. నేమినాథుడు, 23. పార్శ్వనాథుడు, 24. వర్ధమానుడు [వీరు జైన తీర్థంకరులు].
*2.(ఆ.) 1. మహాపద్ముడు, 2. సురదేవుడు, 3. సుపార్శ్వుడు, 4. స్వయంప్రభుడు, 5. సర్వాత్మభూతుడు, 6. దేవపుత్రుడు, 7. కులపుత్రుడు, 8. ఉదంకుడు, 9. పౌష్ఠిలుడు, 10. జాతకీర్తి, 11. మునిసువ్రతుడు, 12. అరుడు, 13. నిష్పాపుడు, 14. నిష్కషాయుడు, 15. విమలుడు, 16. నిర్మలుడు, 17. చిత్రగుప్తుడు, 18. సమాధిగుప్తుడు, 19. స్వయంభువు, 20. అనివృత్తకుడు, 21. జయనాథుడు, 22. విమలుడు, 23. దేవపాలుడు, 24. అనంతవీర్యుడు [వీరు భవిష్యత్కాల తీర్థంకరులు].
*3.(ఇ.) 1. నిర్వాణుడు, 2. సాగరుడు, 3. మహాసాధువు, 4. విమల ప్రభుడు, 5. శ్రీధరుడు, 6. సుదత్తుడు, 7. అమలప్రభుడు, 8. ఉద్ధరుడు, 9. అంగిరుడు, 10. సన్మతి, 11. సింధువు, 12. కుసుమాంజలి, 13. శివగణుడు, 14. ఉత్సాహుడు, 15. జ్ఞానేశ్వరుడు, 16. పరమేశ్వరుడు, 17. విమలేశ్వరుడు, 18. యశోధరుడు, 19. కృష్ణమతి, 20. జ్ఞానమతి, 21. శుద్ధమతి, 22. శ్రీభద్రుడు, 23. అతిక్రాంతుడు, 24. శాంతుడు [వీరు భూతకాల తీర్థంకరులు] [జైనధర్మపరిభాష]

## మూలాలు

## వెలుపలి లంకెలు

వర్గం:సంఖ్యానుగుణ వ్యాసములు
ఇరానీ చాయ్

**ఇరానీ చాయ్** : రోజువారీ జీవనంలో తేనీరు అతిముఖ్య పానీయంగా స్వీకరించబడింది. నగరాలలో, ముఖ్య పట్టణాలలో ఇరానీ చాయ్ ఒక ముఖ్య పానీయం. సాధారణ టీ లాంటిదే ఈ "ఇరానీ చాయ్". తయారీ చేసే విధానం, రుచికొరకు కొన్ని మసాలాలు కలపడం, రాగి పాత్రలో తయారీ చేయడం దీని ప్రత్యేకతలు. ఇరానీ చాయ్ కేవలం హైదరాబాదులోనే ప్రసిద్ధి అని, ఇక్కడ మాత్రమే దొరుకుతుందనేది ఒక అపోహ మాత్రమే. భారత్ లోని ప్రముఖ నగరాలోనూ, పట్టణాలలోనూ ఈ పానీయం ప్రసిద్ధి. 
## తయారీ విధానం
### కావలసిన వస్తువులు
* రాగితో తయారైన ఓ పాత్ర.
* బొగ్గుతో నడిచే పొయ్యి 
* నీరు, పాలు, చక్కెర, లవంగాలు, ఏలకులు.

### తయారీ విధానం

## ఇరానీ చాయ్
హైదరాబాదు‌ నగరంలో లభించే ఇరానీ చాయ్ చాలా ప్రసిద్ధి. అలాగే ముంబాయి, బెంగళూరు, పూణే నగరాలలోనూ ప్రసిద్ధి. ఒక విధంగా చెప్పాలంటే, భారత్ లోని అన్ని నగర ప్రాంతాలలోనూ ఈ ఇరానీ చాయ్ ప్రసిద్ధి. ‘ప్యారడైస్‌’, ‘కేఫ్‌ 555’, ‘హైదరాబాద్‌హౌస్‌’ వంటి సంస్థలు కూడా ఇరానీ చాయ్ తయారుచేస్తాయి.

## మీడియాలో ఇరానీ చాయ్
* డాకుమెంటరీ సినిమా : ఖాలిద్ ముహమ్మద్ దర్శకత్వంలో "ద లాస్ట్ ఇరానీ చాయ్ (2001)" 

## ఇవీ చూడండి
* చాయ్
* బ్లాక్ టీ
* గ్రీన్ టీ
* సులేమానీ చాయ్
* తేనీరు

## మూలాలు

వర్గం:ముస్లింల సాంప్రదాయాలు
వర్గం:పానీయాలు
వర్గం:భారత పానీయాలు
కొత్తపేట (పులిచెర్ల మండలం)

*కొత్తపేట*', చిత్తూరు జిల్లా, పులిచెర్ల మండలానికి చెందిన రెవెన్యూయేతర గ్రామం. 

## సమీప మండలాలు
పాకాల మండలం. ఈ గ్రామానికి సమీప మండలం..

## విద్యా సౌకర్యాలు
ఈ గ్రామం.లో ఒక ప్రాథమిక పాఠశాల, ఒక ఉన్నత పాఠశాల ఉంది.
## గ్రామ విశేషాలు
బ్రిటిష్ పాలనలో ఇది ఒక జమీందారి వ్యవస్థ. దాని పేరే కామవరం కొత్త పేట జమీదారు. జమీందార్ల నివాస ప్రాంతం పేరు *నగరి* అది ఈ నాటికి అదే పేరుతొ ఉంది. కాకపోతే పాడు పడిన గోడలు, శిథిలమైన భవనాలు ఉన్నాయి. గతంలో చుట్టు పక్కల భవనాలు శిథిలమైనా ప్రధాన భవనం బాగానే వుండేది. ఆ భవనం ముందు ప్రధాన ద్వారం ముందు పైన జింకల, దుప్పుల తల ప్రతిష్ఠింప బడి వుండేది. ఈ జమీందారి వ్వవస్త క్రింది ఏడు చెరువులు క్రింద భూములు వుండేవి. భారత దేశానికి స్వాతంత్ర్యం వచ్చింతర్వార ఈ జమీందారి వ్యవస్థ భారత ప్రభుత్వంలో కలిసి పోయింది.

## మౌలిక వసతులు
ఈ గ్రామానికి విద్యుత్ దీపాలవసతి, త్రాగు నీటి వసతి ఉంది.

## దర్శనీయ ప్రదేశాలు/ దేవాలయాలు
ఈ గ్రామ సమీపములో నున్న ఒక చిన్న కొండపై ఒక శివాలయమున్నది. గ్రామం.లో కన్యకాపరమేశ్వరాలయమున్నది.

## ప్రధాన పంటలు
వరి, వేరుశనగ, మామిడి, కూరగాయలు మొదలగునవి ఇక్కడి ప్రధాన పంటలు.

## ప్రధాన వృత్తులు
ఈ గ్రామం. లోని ప్రజల ప్రధాన వృత్తి, వ్యవసాయము, వ్యవసాయ ఆధారిత పనులు, వ్యాపారము

## మూలాలు

వర్గం:పులిచెర్ల మండలం లోని రెవెన్యూయేతర గ్రామాలు
అంజనా ముంతాజ్

**అంజనా ముంతాజ్** ప్రముఖ హిందీ నటి.

## వ్యక్తిగత జీవితం
## నటించిన సినిమాలు

## పురస్కారాలు
## వనరులు

## ఇవి కూడా చూడండి
* భారతీయ సినిమా నటీమణులు జాబితా

## బయటి లంకెలు

వర్గం:హిందీ సినిమా నటీమణులు
పఠాన్‌కోట్ జిల్లా

పంజాబు రాష్ట్రం లోని 22 జిల్లాలలో **పఠాన్‌కోట్** (పంజాబీ: ਪਠਾਣਕੋਟ ਜ਼ਿਲ੍ਹਾ) జిల్లా ఒకటి. ఈ జిల్లా 2011 జూలై 27న ఏర్పాటైంది.

## భౌగోళికం
పఠాన్‌కోట్ శివాలిక్ పర్వతశ్రేణి పాదాల వద్ద ఉంది. జిల్లా పాకిస్తాన్ దేశానికి చెందిన నరోవల్ జిల్లాతో అంతర్జాతీయ సరిహద్దును పంచుకుంటుంది. అంతేకాక జిల్లా సరిహద్దులలో హిమాచల్ ప్రదేశ్ లోని చంబా, కాంగ్ర, జమ్మూ కాశ్మీర్ లోని కథువా జిల్లాలు ఉన్నాయి. జిల్లాలో ప్రధానంగా బియాస్, రావి నదులు ప్రవహిస్తున్నాయి.

## చరిత్ర
పఠాన్‌కోట్ పాటియాలా రాజపుత్రులు పాలించిన నూర్పూర్ రాజాస్థానానికి రాజధానిగా ఉంటూ వచ్చింది. ముగల్ చరిత్రకారులు దీనిని పైఠాన్ (ప్రతిష్ఠానపురం ) అనేవారు. రాజా వాసుదేవ్ కాలంలో (1580-1613) లో రాజధాని పఠాన్‌కోట నుండి ధమేరికి తరలించాడు. సిఖ్ఖుల 12 మంది మిస్లులలో ఒకరైన కన్హయ్యా మిస్ల్ ఈ ప్రాంతాన్ని 1781-1796 వరకు పాలించాడు. తరువాత గుజ్రన్‌వాలాకు చెందిన రంజిత్ సింగ్ ఈ ప్రాంతాన్ని స్వాధీనం చేసుకున్నాడు. 1849 వరకు ఇది సిఖ్ఖుల ఆధీనంలో ఉంది. తరువాత ఇది బ్రిటిష్ ఆధీనంలోకి వచ్చింది. జిల్లాలోని ధరివాల్, జపువాల్, గురుదాస్ నంగల్ గ్రామాలు సిఖ్ఖుల చరిత్రతో సంబంధితమై ఉన్నాయి.

## ప్రస్తుత జిల్లా
పఠాన్‌కోట్ మునుపు గురుదాస్పూర్ జిల్లాలో భాగంగా ఉండేది. 2011 జూలై 27న దీన్ని పంజాబు రాష్ట్రంలో 22వ జిల్లాగా ఏర్పాటు చేసారు.  పఠాన్‌కోట్ జిల్లాలో పఠాన్‌కోట్, ధర్ కలన్ అనే 2 విభాగాలున్నాయి. నార్‌కోట్ జైమల్ సింగ్, బమియల్ అనే 2 తాలూకాలున్నాయి.  జిల్లాలో 421 గ్రామాలు ఉన్నాయి. జిల్లాకు కేంద్రంగా పఠాన్‌కోట్ ఉంది. ఇది సైనికుల నగరంగా పేరు పొందింది.

## ప్రముఖులు

## ఇవి కూడా చూడండి

* మాధోపూర్ (పంజాబ్)
* దౌలత్‌పూర్ (పఠాన్‌కోట్)

## మూలాలు

## వెలుపలి లంకెలు

వర్గం:పంజాబ్ జిల్లాలు
వర్గం:2011 స్థాపితాలు
వర్గం:పఠాన్ కోట్ జిల్లా
తరన్ తారన్ జిల్లా

పంజాబు రాష్ట్ర 22 జిల్లాలలో **తరన్ తారన్ జిల్లా** (పంజాబి : ਤਰਨ ਤਾਰਨ ਜ਼ਿਲਾ) ఒకటి. జిల్లాలో తరన్ తారన్, పట్టి పట్టణాలు ఉన్నాయి. తరన్ తారన్ సిఖ్ఖులకు పవిత్రప్రదేశం. 2006లో గురు అర్జున్ దేవ్ వర్ధంతి సందర్భంగా పంజాబు ప్రభుత్వం, అమృత్‌సర్ జిల్లా నుండి కొంత భూభాగాన్ని వేరుచేసి ఈ జిల్లాను ఏర్పరచింది. పంజాబు రాష్ట్రంలో 19వ జిల్లాగా అవతరించింది. జిల్లాలో 3 తాలూకాలు (పట్టి, ఖాదూర్ సాహిబ్, తరన్ తారన్) ఉన్నాయి. జిల్లా యంత్రాంగం పోలీస్ సూపరిండెంటు, అడిషనల్ డిస్ట్రిక్ అండ్ సెషన్స్ జడ్జ్, ది చీఫ్ జ్యుడీషియల్ మేజిస్ట్రేట్, సివిల్ సర్జన్, డిస్ట్రిక్ ఎడ్యుకేషనల్ ఆఫీసర్, ఇంప్రూవ్‌మెంటు ట్రస్ట్, మునిసిపల్ కౌన్సిల్ సహకారంతో డెఫ్యూటీ కమీషనర్ ఆధ్వర్యంలో నిర్వహించబడుతుంది.

## పట్టణాలు, గ్రామాలు
తరన్ తారన్ జిల్లా లోని పట్టణాలు గ్రామాలు 
 

* పట్టి (పంజాబ్)
* ఖాదుర్ సాహిబ్ 
* కైరన్ 
* చబల్ కలాన్ 
* నౌషెరా పన్నున్ 
* మోహంపూర్ ( పంజాబ్) 
* షెరాన్ 
* సరహలి 
* భిఖివిండ్ 
* ఖల్రా 
* జండోకె 
* వాన్ 
* ఖేమ్ కరణ్ 
* గోయింద్వల్ సాహిబ్ 
* పంజ్వర్ 

* చొహ్ల సాహిబ్ 
* తేజ సింఘ్వాలా 
* చిన 
* సుర్ సింగ్వాలా 
* చీమా కలాన్ 
* సర్లి కలాన్ 
* సర్లి ఖుర్ద్ 
* థథి ఖర 
* నర్లి 
* నర్ల 
* వల్తొహ 
* ఖల్ర 
* గగ్గొబుయ 
* నౌరంగ్బాద్ 
* పలసౌర్ 

* పధరి కలాన్ 
* పధరి ఖుర్ద్ 
* పహువిండ్ 
* చెల 
* ఘర్యాలా 
* చీమా ఖుర్ద్ 
* సారై అమానత్ ఖాన్ 
* గండివిండ్ 
* బగ్రైన్ 
* టర్ సాహిబ్ 
* రత్తోకె 
* వర్పల్ 
* బాలా చక్ 
* గొహల్వార్ వర్పాల్ 
* పాండవులకు (పంజాబ్)
* సైడో 

* అమిషాహ్ 
* మారి మేఘుడు 
* సోహాల్ 
* లాలూ ఘుమ్మన్ 
* కిలా కవి సంతోక్ సింగ్ సమీక్ష (గతంలో సారై నూర్దిన్) 
* డాల్ 
* అలివాల్ 
* గజల్ 
* వైరొవాల్ 
* థతి జైమల్ సింగ్ 
* ఉత్తర అస్సల్ 
* మొఘల్ చక్ పన్నౌన్ 

* ఫలించలేదు పొఇన్ (అప్నీత్ సింగ్ వాలా) 
* మొఘల్ చక్ గిల్ 
* కేడ్ గిల్ 
* కక్క కండియాలా 
* సుఖ సింగ్ (మారి కంబొక్) 

## [[2001]] లో గణాంకాలు

## ఇవికూడా చూడండి
* తరన్ తారన్ పార్లమెంటరీ నియోజకవర్గం

## మూలాలు

## వెలుపలి లంకెలు

వర్గం:పంజాబ్ జిల్లాలు
*
వర్గం:2006 స్థాపితాలు
పద్మశ్రీ పురస్కారం పొందిన మహిళలు

__NOTOC__
పద్మశ్రీ పురస్కారం పొందిన మహిళలు
-------------------------

## అ
* అపర్ణా సేన్
* అమృతా ప్రీతం
* అరుణా సాయిరాం

## ఆ
* ఆరతి సాహా

## ఇ
* ఇందిరా నాథ్
* ఇందిరా హిందుజా

## ఎ
* ఎ.కన్యాకుమారి

## ఐ
* ఐశ్వర్య రాయ్

## అం
* అంజు బాబీ జార్జ్
* అంజుమ్‌ చోప్రా

## క
* కరణం మల్లేశ్వరి
* కవితా కృష్ణమూర్తి
* కుంజరని దేవి
* కె. ఎస్. చిత్ర
* కోనేరు హంపి

## జ
* జానకీ అమ్మాళ్

## ట
* టబు (నటి)

## త
* తీజన్‌ బాయి

## ద
* దేవికా రాణి

## న
* నైనా లాల్ కిద్వాయ్

## ప
* పర్వీన్ సుల్తానా
* పద్మా సుబ్రహ్మణ్యం
* పి.టి.ఉష
* ప్రేమలతా అగర్వాల్

## బ
* బర్ఖాదత్
* బినా అగర్వాల్
* బేగం అక్తర్

## భ
* భానుమతీ రామకృష్ణ

## మ
* మిథుబెన్ పేటీట్
* మనోరమ (నటి)
* మాధవీ ముద్గల్
* మాధురీ దీక్షిత్
* మాలతి కృష్ణమూర్తి హొళ్ళ
* మేరీ కాం

## వ
* వహీదా రెహమాన్
* వి. శాంత
* విద్యా బాలన్

## శ
* శాంతా సిన్హా
* శ్రీరంగం గోపాలరత్నం
* శుభా ముద్గాల్
* శోభనా భర్తియా

## ష
* షైనీ అబ్రహం
## స
* సావిత్రీ జిందాల్
* స్వాతి పిరమాల్
* సుకుమారి
* సుధా మూర్తి

## హ
* హిల్డా మేరీ లాజరస్

*
వర్గం:భారతీయ మహిళలు
వనజా అయ్యంగార్

**వనజా అయ్యంగార్** (1926-1999) ప్రముఖ గణిత శాస్త్రవేత్త, విద్యవేత్త.ఆమె తిరుపతిలో శ్రీ పద్మావతి మహిళా విశ్వవిద్యాలయాన్ని స్థాపించారు, ఇన్ఫర్మాటిక్స్ యొక్క ఆంధ్ర మహిళా సభ పాఠశాలను స్థాపించిన వారిలో ఒకరు. సంగీత సాహిత్యరంగాల్లో ఆమెకు అభిరుచి, అభినివేశం ఉన్నాయి.
## జీవిత చరిత్ర
వనజ గారు విభజించని ఆంధ్ర ప్రదేశ్లో జన్మించారు.తన యొక్క ప్రాథమిక చదువు హైదరాబాద్లో జరిగింది.ఆమె తరువాత యుగోస్లేవియా, చెకోస్లోవాకియా, హన్గేరి దేశములలో విద్యార్థి చాచ వేదికల్లో పాల్గొని cambridge విశ్వవిద్యాలయంలో 1950లో గణిత విభాగంలో చేరింది.
## వ్యక్తిగత జీవితం
1921లో జన్మించిన వనజ కమ్యూనిస్టు మేధావి మోహిత్ సేన్ ను వివాహం చేసుకున్నారు.

## వృత్తి
ఆమె ఉస్మానియా విశ్వవిద్యాలయంలో, ఆ విశ్వవిద్యాలయానికి చెందిన బాలికల విశ్వవిద్యాలయంలో, నిజాం కళాశాలలో ఉపద్యాయినిగా, బాలికల విశ్వవిద్యాలయంలో ప్రధానోపధ్యాయికగ, ఉపకులపతిగా
వ్యవహరించారు. వనజ అయ్యంగార్ గణితంలో ఆచార్యవృత్తి నిర్వహించారు. వివిధ హోదాల్లో పనిచేస్తూ కోఠీ మహిళా కళాశాల అభివృద్ధి కోసం ఎంతగానో కృషిచేశారు.శ్రీ పద్మావతి విశ్వవిద్యాలయాన్ని స్థాపించిన అప్పటినుంచి ఆ విశ్వవిద్యాలయానికి
ఉపకులపతిగా 1986 వరకు ఉన్నారు.

## అవార్డులు
ఆమె 1958లో ఢిల్లీలో విశ్వవిద్యాలయం నుంచి డాక్టరేట్ పురస్కారాన్ని,1987 లో భారతదేశ ప్రభుత్వం నుంచి పద్మ శ్రీ పురస్కారాన్ని, ఆంధ్రప్రదేశ్ లో ఉత్తమ ఉపాద్యాయ పురస్కారాన్ని పొందారు.
## మూలాలు

వర్గం:పద్మశ్రీ పురస్కారం పొందిన మహిళలు
వర్గం:2001 మరణాలు
వర్గం:విద్యావేత్తలు
వర్గం:1926 జననాలు
అంతరా మాలీ

**అంతరా మాలీ** హిందీ సినీ నటి, దర్శకురాలు, స్క్రీన్‌రైటర్. ఈమె ప్రధానంగా హిందీ సినిమా రంగంలో పనిచేసింది. వాటితో పాటు కొన్ని మళయాళ, తెలుగు సినిమాల్లో కూడా నటించింది.

## వ్యక్తిగత జీవితం
అంతరా మాలీ ముంబైలో జన్మించింది. ఈమె ప్రముఖ ఛాయాగ్రాహకుడు జగదీష్ మాలీ కుమార్తె. ఈమె, 2009 జూన్ 12న, జి.క్యూ. మేగజిన్ సంపాదకుడు, చే కురియన్‌ను పెళ్లిచేసుకున్నది.

## ప్రముఖ సినిమాలు

## దర్శకత్వం

## కథా రచన

## గుర్తింపు, పురస్కారాలు

## మూలాలు

## బయట లంకెలు
* 

వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:1979 జననాలు
అంజూ మెహేంద్రూ

**అంజూ మహేంద్రూ** హిందీ సినిమా నటి.  ఆమె **కహిన్ తో హోగా**లో రీవా,  *కసౌటి జిందగి కే* లో కామిని గుప్తా పాత్రల ద్వారా సుపరిచితురాలు. 

## జీవిత విశేషాలు
అంజూ మహేంద్రూ 1946 జనవరి 11న జన్మించింది. ఆమె  క్రికెట్ ఆటగాడు గ్యారీ సోబర్స్‌తో   నిశ్చితార్థం చేసుకుంది. 

1966 నుండి 1972 వరకు నటుడు రాజేష్ ఖన్నాతో ఆమెకు సుదీర్ఘ సంబంధం ఉంది.  రాజేష్ ఖన్నాకు 27 ఏళ్ళు వయసు దాటినందున,  1969 నాటికి సినిమా రంగంలో బాగా ప్రాచుర్యం పొందినందున అతని తల్లి అతనికి త్వరగా వివాహం జరిపించాలని కోరుకుంది.  కాని 1971 లో ఖన్నా అంజూను ప్రతిపాదించినప్పుడు ఆమె నటిగా తన కెరీర్ కోసం పెళ్ళి వాయిదా వేయాలని అన్నది. అయితే ఖన్నా ఆమెను  ప్రేమించడం కొనసాగిస్తూ  వివాహం చేసుకోమని ఆమెను కోరుతూనే ఉండేవాడు. అంజూ తల్లికి ఖన్నా అంటే చాలా ఇష్టం. ఖన్నా వారికి బంగ్లా బహుమతిగా ఇచ్చాడు. 1971 లో గ్యారీ సోబర్స్,  తరువాత 1972 నుండి ఇంతియాజ్ అలీతో ఆమె డేటింగ్ చేసినట్లు వార్తలు వచ్చాయి.  ఖన్నా వివాహం పట్ల ఆమెకున్న నిబద్ధతతో విసుగు చెందాడు. దీని ఫలితంగా ఖన్నాకు 1972 లో మహేంద్రుతో బంధం విడిపోయింది.  

1973 మార్చిలో బాబీ చిత్రం విడుదలకు ఎనిమిది నెలల ముందు ఖన్నా  డింపుల్ కపాడియాను వివాహం చేసుకున్నాడు. అంజూ, రాజేష్ 1987 వరకు ఒకరితో ఒకరు మాట్లాడుకోలేదు. అంజూ 1972 నుండి 1979 వరకు ఇంతియాజ్ అలీతో డేటింగ్ చేసింది.  కాని అంజూ 1979 లో ఇంతియాజ్ నుండి విడిపోయింది. అంజూ 1988 నుండి రాజేష్‌ ఖన్నాతో మళ్లీ స్నేహం చేసి, అతను మరణించే వరకు సన్నిహితురాలిగా ఉంది. అతను చనిపోయేటప్పుడు అతనితో ఉంది. ఆమె మానసిక అపరిపక్వత కారణంగానే 1971 లో ఖన్నా తనతో వివాహం చేసుకోవడాన్ని నిరాకరించింది. ఆమెకు అతనితో వివాహానికి అంగీకరించినట్లయితే ఆమె తన భార్యగా ఉండిపోయేదని ఆమె ఇంటర్వ్యూలో తెలిపింది.

## సినిమా జీవితం
అంజూ మహేంద్రు తన 13 సంవత్సరాల వయస్సులో మోడలింగ్ ప్రారంభింంచింది. ఆమె ప్రతిభను కవి, గేయ రచయిత కైఫీ అజ్మీ గుర్తించి బసు భట్టాచార్యకు సిఫారసు చేసాడు.  బసు 1966 లో ఉస్కి కహానీలో నటించడానికి అవకాశం ఇచ్చాడు. ఉస్కి కహానీ అంజూ మహేంద్రుకు తొలి చిత్రం అలాగే బసు భట్టాచార్య యొక్క మొదటి దర్శకత్వం వహించిన చిత్రం. తరువాత ఆమె జ్యువెల్ థీఫ్, బంధన్, దస్తక్ వంటి చిత్రాల్లో నటించింది. ఆమె ఎప్పుడూ గుర్తింపు పొందిన మహిళా పాత్రలలో నటించలేదు. కేరక్టర్ రోల్స్ కు వెళ్ళలేదు. 1980 ల మధ్యలో ఆదిత్య పంచోలి నటించిన నారి హీరా  టెలివిజన్ చిత్రాలలో కూడా ఆమె కనిపించింది.

ఆమె 1990 లలో టెలివిజన్లో వివిధ సబ్బుల ప్రకటనలలో నటించింది. జీ టీవీలో హమారి బేటియూన్ కా వివా అనే టీవీ సీరియల్‌లో ఆమె త్రిష్ణ అత్తగా నటించింది. ఆమె గీత్ హుయ్ సబ్సే పరాయిలో మాన్ యొక్క డాడీగా నటించింది. ఏక్ హజారోన్ మెయిన్ మేరీ బెహ్నా హై చిత్రంలో ఆమె జీవ, మాన్వి, డాబూ యొక్క డాడీ పాత్రను పోషించింది. స్టార్ ప్లస్ 'యే హై మొహబ్బతేన్'లో ఆమె సుజాతగా కనిపిస్తుంది. ప్రస్తుతం, ఆమె స్టార్ ప్లస్‌లోని రిష్టన్ కా చక్రవియులో మహిళా ప్రధాన పాత్రధారి అనామికి నానమ్మ గాయత్రి సింగ్ గా కనిపిస్తుంది.


## చిత్రాలు

## మూలాలు

## బాహ్య లంకెలు
* 

వర్గం:హిందీ సినిమా నటీమణులు
వర్గం:1946 జననాలు
అనితా కన్వర్

**అనితా కన్వర్** హిందీ సినీ నటీమణి. ఈమె సినిమాలలో, టీవీ సీరియళ్ళలో నటించారు. 1980లలో దూరదర్శన్ లో వచ్చిన మెగా సీరియల్ బునియాద్ లో లజ్జోజీ గా ఈమె పోషించిన పాత్రకు గానూ ప్రసిద్ధురాలు. ఈమె 1978 బ్యాచ్ నేషనల్ స్కూల్ ఆఫ్ డ్రామా విద్యార్థిని. మహేశ్ భట్ నిర్మించిన *జనమ్*(1985), మీరా నాయర్ నిర్మించిన *సలాం బోంబే*(1988), *థోడాసా రూమానీ హో జాయేఁ* లలో ఈమె నటించి ఎందరో ప్రముఖుల మన్ననలు పొందారు. 
## వ్యక్తిగత జీవితం
ఆమె ప్రస్తుతం గుడ్గావ్ లో నివసిస్తున్నారు. 
## ప్రముఖ చిత్రాలు

## ప్రముఖ సీరియళ్ళు
* బునియాద్ (1987) : లాజోజీ
* పుకార్ (1988)
* సబూత్ (1998) : ఇన్‍స్పెక్టర్ కేసీ
* శాంతి : ఇందూ సింగ్

## గుర్తింపు, పురస్కారాలు

## వనరులు
## బయటి లంకెలు

వర్గం:హిందీ సినిమా నటీమణులు
అచలా సచ్‍‍దేవ్

**అచలా సచ్‍దేవ్** (3 మే 1920 – 30 ఏప్రిల్ 2012) ప్రముఖ హిందీ నటి. ఈమె 250కి పైగా చిత్రాలలో నటించారు. బాల్యనటిగా నటనావృత్తిని ప్రారంభించిన అచల అనేక ప్రసిద్ధ హిందీ సినిమాలలో నటించింది. ఆ తర్వాత కాలంలో తల్లి, అమ్మమ్మ, నాన్నమ్మ పాత్రలకు ప్రసిద్ధి చెందింది. ఈమె పోషించిన ప్రముఖ పాత్రలలో 1965లో విడుదలైన *వఖ్త్* చిత్రంలో బల్రాజ్ సహ్నీ భార్య పాత్ర, 1995లో విడుదలైన దిల్‌వాలే దుల్హనియా లేజాయింగే చిత్రంలో కాజోల్ తల్లిపాత్ర గుర్తుండి పోయే పాత్రలు.

## జీవితం
ఈమె తన జీవితంలోని ఆఖరి సంవత్సరాలలో అతి కష్టం మీద బ్రతికారు. 2 మే, 2011న ఈమె తన తుదిశ్వాస విడిచారు.

## సినీ ప్రస్థానం
ఈమె దిల్‍వాలే దుల్హనియాఁ లేజాయేంగే చిత్రంలో కాజల్ కు అమ్మగా, కభీ ఖుషీ కభీ ఘమ్ చిత్రంలో అమితాభ్ బచ్చన్ కు తల్లిగా నటించారు. తెర మీద ఆఖరి సారిగా 2002లో వచ్చిన హ్రితిక్ రోషన్ సినిమా నా తుం జానో నా హం లో కనిపించారు.

## ముఖ్యమయిన చిత్రాలు

## గుర్తింపు, పురస్కారాలు
## వనరులు

## బయటి లంకెలు

వర్గం:1920 జననాలు
వర్గం:2011 మరణాలు
వర్గం:హిందీ సినిమా నటీమణులు
అనూ అగర్వాల్

**అనూ అగర్వాల్** ఒకప్పటి ప్రముఖ హిందీ నటి, మోడల్. ఈమె ఆషికీలో చేసిన నటనకు అనేక మంది మన్ననలు పొందింది. *దొంగ దొంగ* సినిమాలో *చంద్రలేఖ*గా తెలుగువారికి సుపరిచితురాలు.

## వ్యక్తిగత జీవితం
అనూ అగర్వాల్ 1969 జనవరి 11న ఢిల్లీలో జన్మించింది. ఈమె చెన్నైలో పెరిగింది. ఢిల్లీ విశ్వవిద్యాలయం నుండి సోషాలజీలో గోల్డ్ మెడలిస్ట్. కొన్ని రోజులు మోడలింగ్ చేసాక, టీవీలో వ్యాఖ్యాతగా వచ్చింది. ఆపై నటిగా ఆషికీలో తొలిసారిగా నటించింది. ఆ చిత్రం వాణిజ్యపరంగా, సంగీతంలో పెద్ద హిట్ అయింది. 
1999లో జరిగిన ఒక రోడ్డు ప్రమాదంలో గాయపడి దాదాపు 29 రోజుల పాటూ కోమాలో ఉంది. 
ప్రస్తుతం ఆమె బిహార్ లో ఉంటుంది. ఆమె ఒంటరిగా యోగా, లలితకళలను అతుల్ దోడియాతో అభ్యసిస్తూ ఉంటుంది.

## సినిమాలు
* *రిటర్న్ ఆఫ్ ది జువెల్ థీఫ్* (1996)
* *కన్యాదాన్* (అస్సామీ చిత్రం) (1995)
* *జనం కుండలి* (1995)
* *ది క్లౌడ్ డోర్* (1995)
* *బీపీఎల్ ఓయ్!* (1994)
* *ఖల్ నాయికా* (1993)
* *కింగ్ అంకుల్* (1993)
* *తిరుడా తిరుడా* (అరవ చిత్రం) (1993) -
* *గజబ్ తమాష* (1992)
* ఆషికి (1990)
## మూలాలు

## బయటి లంకెలు
* 

వర్గం:1969 జననాలు
వర్గం:హిందీ సినిమా నటీమణులు
అనితా రాజ్

**అనితా రాజ్** హిందీ సినీ నటీమణి.

అనితా రాజ్ 1962 ఆగస్టు 13న భారతదేశంలోని మహారాష్ట్రలోని బొంబాయిలో జన్మించారు. 

అనితా రాజ్ నటి మరియు నిర్మాత

24: ఇండియా (2013), చోటి సర్దార్ణి (2019) మరియు క్లర్క్ (1989) చిత్రాలకు ప్రసిద్ధి చెందారు. ఆమె 1986 నుండి సునీల్ హింగోరానీని వివాహం చేసుకుంది. వారికి ఒక సంతానం ఉంది.

## మూలాలు

వర్గం:1962 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
కీటక సంహార పరికరాలు

**కీటక సంహార పరికరాలు ** కీటకాలను సంహరించుటకు మానవుడు తయారుచేసుకున్న పరికరాలు. పురాతన కాలం నుండి మానవునికి కీటకాల నుండి హాని కలుగుతున్నది. వీటి బారినుండి రక్షించుకునుటకు వీటి తయారీని ప్రారంభించాడు. మారుతున్న కాలంతో పాటు ఆధునిక సాంకేతిక పరిజ్ఞానాన్ని ఉపయోగిస్తూ వివిధ పరికరాలను తయారు చేసుకున్నాడు. వీటిలో కొన్ని పరికరాలు మిక్కిలి ప్రాచుర్యం పొందినవి.
## దోమల సంహారిణులు
దోమలను చంపడానికి వాడే బ్యాట్ 21వ శతాబ్దంలో వచ్చిన ఓ సృజనాత్మక పరికరం. మామూలు బ్యాట్‌ల్లోలా కాకుండా ఇందులో రెండు పొరలుగా ఉండే అల్లిక ఉంటుంది. ఇవి అల్యూమినియం లేదా రాగి తీగల్తో అల్లి ఉంటాయి. ఇందులో ఒక జల్లెడలాంటి పొరకు ధనావేశం, మరో జల్లెడలాంటి పొరకు రుణావేశం అందేలా బ్యాట్‌పిడిలో ఉండే బ్యాటరీకి సంధానం చేస్తారు. పిడి మీద ఉన్న ఓ స్ప్రింగ్ స్విచ్‌ను నొక్కినపుడు మాత్రమే ఆ జల్లెడలకు విద్యుత్ అందుతుంది. అయితే ఈ రెండు పొరలు ఒకదానికొకటి అంటుకోకుండా చాలా దగ్గరగా, సమాంతరంగా ఉండడం వల్ల స్విచ్ నొక్కినా విద్యుత్ ప్రవహించదు. ఇలాంటి సమయంలో స్విచ్ నొక్కి దోమల్ని కొడితే ఆ దోమలు రెండు జల్లెడల మధ్య చిక్కుకుని రెండు ధ్రువాల్ని కలుపుతాయి. దాంతో దోమ గుండా విద్యుత్ ప్రవహించి మాడిపోతుంది.

Image:flyswatter6.jpg|ఒక దోమలను చంపడానికి వాడే బ్యాట్
Image:Flyswatter2.jpg|Closeup view of three layer grid: mesh and rods oppositely charged
Image:Flyswatter3.jpg|Closeup view of single layer grid: odd and even rods oppositely charged


## ఈగల సంహారిణులు

Image:Fly Gun.JPG|ఈగ లను సంహరించు తుపాకీ
Image:3 fly-bottles.jpg|మూడు ఈగల సీసాలు, 20వ శతాబ్దం ప్రారంభంలో మధ్య ఐరోపా లో వాడబడినవి
Image:Fliegenfaenger.jpg|ఒక జిగటగా ఉన్న ఈగల రిబ్బను
Image:fly-swatter.jpg| ఒక ఈగల సంహారిణి


## బయటి లంకెలు

*కీటక సంహార పరికరాలు వీడియో
*విద్యుత్ కీటక సంహార పరికరాలు
*Example of a glueboard fly killer
*More information on disposable fly traps 
వర్గం:కీటకాలు
వర్గం:విద్యుత్ ఉపకరణాలు
రిమోట్ కంట్రోల్

**రిమోట్ కంట్రోల్ ** ఎలక్ట్రానిక్ ఉపకరణాలను నియంత్రించుటకు వాడు సాధనము.టీవీలు, టేప్‌రికార్డర్లు, సీడీ ప్లేయర్లను మాత్రమే కాకుండా, కారు డోర్లను కూడా మనం కూర్చున్న చోట్లనుంచే కదలకుండా పని చేయించకలిగే సాధనమే 'రిమోట్ కంట్రోల్'. ఈ సాధనంలో వివిధ పనులు చేయడానికి కొన్ని మీటలు ఉంటాయి. ఆ మీట నొక్కగానే అది చేయవలసిన పని పరారుణ కిరణాలుగా సంకేత రూపంలోకి మారుతుంది. ఆ కిరణాలు టీవీకి అమర్చిన మీటలు అందుకుంటాయి. అప్పుడు ఆ మీట పనిచేసి మనం అనుకున్న మార్పులు జరుగుతాయి.
## నిర్మాణము
రిమోట్ కంట్రోల్ లోపల వెనుక భాగంలో ఒక విద్యుత్ వలయం, పలక (ఎలక్ట్రానిక్ ప్రింటెడ్ సర్క్యూట్ బోర్డు), బ్యాటరీ కనెక్షన్ ఉంటాయి. అక్కడ ఒక సమగ్రమైన వలయం (సర్క్యూట్) ఉంటుంది. దీనిని *చిప్* అంటారు. చిప్‌కు కుడివైపున నలుపు రంగులో *[[డయోడ్]]* (ట్రాన్సిస్టర్) ఉంటుంది. పసుపు రంగులో రెజోనేటర్, ఆకుపచ్చ రంగులో రెండు *[[విద్యుత్ నిరోధకాలు]]*', ముదురు నీలం రంగులో *[[కెపాసిటర్]]* ఉంటాయి. బ్యాటరీలకు కలిపి ఆకుపచ్చరంగులో ఒక విద్యుత్ నిరోధకం, బ్రౌన్ రంగులో ఒక కెపాసిటర్ కూడా ఉంటాయి.

## పని తీరు
రిమోట్ కంట్రోల్ మీటను మనం నొక్కగానే ఆ విషయాన్ని 'చిప్' కనిపెడుతుంది. వెంటనే మనం నొక్కిన మీట ఏం కావాలనుకుంటుందో ఆ సూచనను మోర్స్‌కోడ్‌లాంటి సంకేతాలుగా మారుస్తుంది. ఒక్కొక్క మీటకు వేర్వేరు సంకేతాలుంటాయి. చిప్ ఆ సంకేతాలను ట్రాన్సిస్టర్‌కు పంపిస్తుంది. ట్రాన్సిస్టర్ ఆ సంకేతాలను అర్థం చేసుకుని విడమరిచి దృఢ పరుస్తుంది. ఈ సంకేతాలు టెలివిజన్ ఎదురుగా ఉండే రిమోట్ కంట్రోల్ చివరిభాగంలో ఉండే ఒక చిన్న బల్బు రూపంలో ఉన్న 'లైట్ ఎమిటింగ్ డయోడ్'ను చేరుకుంటాయి.

ఈ డయోడ్ సంకేతాలను పరారుణ కాంతికిరణాలుగా మారుస్తుంది. ఈ కిరణాలు మన కంటికి కనబడవు. కానీ టెలివిజన్లో ఉండే గ్రాహకం వీటిని గ్రహిస్తుంది. ఈ కిరణాలు తెచ్చిన సంకేతాలను టెలివిజన్ వలయానికి అందిస్తుంది. సంకేతాలకు అనుగుణంగా టెలివిజన్ వలయం మార్పుచెంది మనం రిమోట్ కంట్రోల్‌తో చేయాలనుకున్న మార్పు టెలివిజన్ లో కనిపిస్తుంది.

## బయటి లంకెలు

* Description of infrared remote protocols 
* Infra-red Remote Control Theory 
* New Remote's History of the Remote Control
* The Philco Mystery Control in Action
* IR Handset Technical Descriptions
* Wireless Garage Door Opener Operated From a Remote Control
* Where the Future of the Remote is Likely Headed
* Recycled remote control replacement information 
* IR Protocol Analyzer application using photo-transistor on microphone input

వర్గం:ఎలక్ట్రానిక్ పరికరాలు
బుర్రా కమలాదేవి

బుర్రా కమలాదేవి  (1908-1976 ) భారతీయ రచయిత్రి.  ఆమె సంస్కృతం, తెలుగు, ఆంగ్ల భాషలలో కవితలు రచనలు చేసేరు. ఆమె  సాంఘికసేవా కార్యక్రమాలలో పాల్గొన్నారు. ఆంద్రప్రదేశ్ శాసనసభ్యులు.

## జీవిత విశేషాలు
బుర్రా కమలాదేవి ఏప్రిల్ 13, 1908 తేదీన విశాఖపట్టణంలో జన్మించారు. ఆమె భర్త పేరు బదరీనారాయణమూర్తి. ఆమెకి ప్రాచీనాంధ్ర, ఆంగ్ల సాహిత్యాలతో పరిచయం ఉంది. ఆమె రచించిన **ఛందోహంసి** పోస్ట్ గ్రాడ్యుయేట్  స్టడీస్, ఉభయ బాషాప్రవీణ చేసిన వారికి పాఠ్యగ్రంథంగా ఎన్నుకోబడింది.  ఆంధ్రా సెనేట్ లో సభ్యులుగా అనేక ప్రముఖ సంస్థలలో, కార్యక్రమాలలో పాల్గొన్నారు.

కమలాదేవిగారి మాతామహులు దివాన్ బహద్దర్ వల్లూరి జగన్నాథం పంతులు  పండితుడు. మహాభాష్యాలు, బ్రహ్మసూత్రములు కందపద్యాలలో తెనిగించేరు.

భారతదేశపు జాతీయ ఉద్యమానికి సంబంధించినగీతాలు, గేయాలు వివిధ ఛందస్సులలో వ్రాసారని గిడుగు వెంకట సీతాపతి  రాసారు. ఆమె రాసిన అనేక రచనలలో విషాదము ప్రధానరసము అని అంటారు సీతాపతి. 60వ దశకంలో (సీతాపతిగారు తమపుస్తకం ప్రచురించేసమయంలో) కమలాదేవి  ఋగ్వేదములోని కొన్ని శ్లోకాలను తెలుగులోనికి అనువదించే కార్యక్రమం చేపట్టేరుట.

## రచనలు
* శ్రీ వైశాఖ వేంకటప్రభూదయం
* ఛందోహంసి (రెండు భాగాలు)
* అనుష్టుప్పు
* నిగమాంతర కవితోపమలు
* మందాక్రాంత కవితాశ్రవంతి
* సామగానప్రియోదాహరణము (1963)
* సుమలత

## కవితలు

# అడవిమల్లె 
# ఘనజీవితము 
# మ్లానవదన
# అళిమిధునము
# తొలకరి
# కాంక్ష, కొలువు
# ప్రాంజలి
# పురిటిపాప
# కృశాబ్దము
# శారదాగమనము
# నిద్రా దేవి ...మొదలైనవి..

## ఖండ కావ్యాలు

# సుమమాల
# భావలహరి

## మూలాలు

వర్గం:తెలుగు రచయిత్రులు
వర్గం:1908 జననాలు
వర్గం:1976 మరణాలు
వర్గం:విశాఖపట్నం జిల్లా రచయిత్రులు
ఆలపాటి లక్ష్మి

**ఆలపాటి లక్ష్మి** ప్రముఖ రంగస్థల, సినిమా, ధారావాహిక నటి.

## జననం
లక్ష్మి 1952, ఫిబ్రవరి 19న ఆంధ్రప్రదేశ్ రాష్ట్రం, పశ్చిమ గోదావరి జిల్లాలోని ఏలూరు పట్టణంలో జన్మించారు.

## రంగస్థల ప్రస్థానం
తండ్రి సత్యం దగ్గర చిన్ననాడే నటనలో శిక్షణ పొందారు. పదమూడవ ఏటనే రంగస్థల ప్రవేశం చేసి వేలాది ప్రదర్శనలు ఇచ్చారు. విశాఖపట్టణం లో నివాసం ఉంటూ ఆంధ్రప్రదేశ్ లోని అన్ని పరిషత్తులలో పాల్గొని ఉత్తమనటిగా వందలాది బహుమతలు గెలుచుకున్నారు. మిశ్రో, ఎం.వి.ఎస్.హరనాథరావు, కె. వెంకటేశ్వరరావు, ఎ.ఆర్.కృష్ణ, కె.ఎస్.టి. సాయి, చాట్ల శ్రీరాములు వంటి ఎంతో మంది దర్శకత్వంలో నటనకు మెరుగులు దిద్దుకున్నారు. కన్యాశుల్కం, వరవిక్రయం, రక్తకన్నీరు, మరోమొహంజదారో,కనక పుష్యరాగం, జ్వాలా శిఖలు మొదలగు నాటకాలలో నటించారు. కన్యాశుల్కం శతాబ్ది ఉత్సవాలలో మధురవాణిగా నటించి, ప్రభుత్వం సత్కారం అందుకున్నారు. తన నటనకు నంది బహుమతులు కూడా గెలుచుకున్నారు.

## నటించినవి

**నాటకాలు**
* జగన్నాధ రథచక్రాలు
* ఓ బూతు నాటకం
* క్షీరసాగర మథనం
* డియర్ ఆడియన్స్
* సిన్సియర్లీ యువర్స్
* మరో మొహంజదారో
* అనగనగా ఒక అమ్మాయి

**నాటికలు**
* అమ్మ
* లేడిపంజా
* ది గేమ్

**పద్య నాటకాలు**
* రాణాప్రతాప్
* జనమేజయం

## సినిమారంగం
* బ్యాండ్ బాజా (2018)
*టామి (2015)
*క్షేత్రం (2011)
* వేట (2009)
*పదహారేళ్ళ వయసు (2009)
*విజయం (2003)
* నాగప్రతిష్ఠ (2003)
* శాంభవి ఐపిఎస్ (2003)

## పురస్కారాలు
# రాష్ట్రస్థాయి కందుకూరి పురస్కారం -  ఆంధ్రప్రదేశ్ రాష్ట్ర చలనచిత్ర టీవీ అభివృద్ధి సంస్థ, ఆంధ్రప్రదేశ్

## ఇతరములు
ఆకాశవాణిలో ‘ఎ’ గ్రేడ్ ఆర్టిస్ట్ గా అనేక నాటకాలలో పాల్గొన్నారు. సినిమాలలో, టి.వి. సీరియళ్లలో ప్రముఖ పాత్రలు పోషించారు.

## మూలాలు

వర్గం:1952 జననాలు
వర్గం:తెలుగు రంగస్థల నటీమణులు
వర్గం:తెలుగు రంగస్థల కళాకారులు
వర్గం:తెలుగు నాటకరంగం
వర్గం:జీవిస్తున్న ప్రజలు
వర్గం:తెలుగు నటీమణులు
ట్యూబ్‌లైట్

**ట్యూబ్‌లైట్ ** లేదా **గొట్టం బల్బు ** అధిక కాంతి నిచ్చే ఒక విద్యుత్ దీపము.

## పనితీరు
మామూలు విద్యుత్ బల్బులలో ఫిలమెంట్ వేడెక్కడం వల్ల కాంతి ప్రసరిస్తుందనే విషయం తెలిసిందే. ట్యూబ్‌లైట్లో అలా జరగదు. పొడవైన గొట్టాల ఆకారంలో ఉండే ఈ లైట్లలో పాదరసపు వాయువు(mercury vapour) నింపుతారు. ఈ వాయు కణాలు విద్యుత్‌శక్తితో ప్రేరేపింపబడి అయనీకరం చెందుతాయి. అప్పుడు ఏర్పడిన వికిరణాల మూలంగా కాంతి ఉత్పన్నమవుతుంది. ఈ వికిరణాలు కంటికి కనిపించని అతినీలలోహిత కిరణాలు. ఈ కిరణాలు ట్యూబ్‌లైట్ గొట్టం లోపలి గోడలపై పూసిన ఫాస్పర్ పూతపై పడి కంటికి కనిపించే కాంతిగా మారి ఆ ప్రాంతమంతా ప్రసరిస్తుంది. ఇలా వాయువు అయనీకరణం చెందాలంటే అత్యధిక విద్యుత్ వోల్టేజి అవసరమవుతుంది. ఇది ట్యూబ్‌లైట్ స్టార్టర్, చోక్‌ల ద్వారా అందుతుంది. ఒకసారి అయనీకరణం చెందాక ఆపై తక్కువ వోల్టేజి సరిపోతుంది. అందువల్ల స్టార్టర్, చోక్‌ను కటాఫ్ చేస్తుంది. ఈ నేపథ్యంలో మాటిమాటికీ ట్యూబ్‌లైట్‌ను స్విచాన్, స్విచాఫ్ చేస్తుంటే ప్రతిసారీ అధిక వోల్టేజి అవసరమవడంతో అందులోని వాయువు అయనీకరణం చెందే ప్రక్రియకు తరచు అంతరాయం ఏర్పడుతుంది. అందువల్ల ట్యూబ్‌లైట్ జీవితకాలం తగ్గిపోతుంది
## బయటి లంకెలు

*''Popular Science'', January 1940 ''Fluorescent Lamps''
*T5 Fluorescent Systems — Lighting Research Center Research about the improved T5 relative to the previous T8 standard
*NASA: The Fluorescent Lamp: A plasma you can use
*
*Museum of Electric Lamp Technology
*
* Wiebe E. Bijker,*Of bicycles, bakelites, and bulbs: toward a theory of sociotechnical change* MIT Press, 1995, Chapter 4, preview available at Google Books, on the social construction of fluorescent lighting
*Explanations and schematics of some fluorescent lamps

వర్గం:విద్యుత్తు
వర్గం:విద్యుత్ ఉపకరణాలు
జనగామ పురపాలకసంఘం

జనగామ జనగామ జిల్లాకు చెందిన పురపాలక సంఘం ఇది 1953లో ఏర్పడింది. దీని ప్రధాన పరిపాలనా కేంద్రం జనగామ 
## 2005 ఎన్నికలు
2005 ఎన్నికల సమయంలో ఈ పురపాలక సంఘం పరిధిలో 24 వార్డులు ఉండగా తెలుగుదేశం పార్టీ అత్యధికంగా 8 వార్డులలో విజయం సాధించింది. కాంగ్రెస్ పార్టీ 5 వార్డులలోనే విజయం పొందినప్పటికీ చైర్మెన్ స్థానం దక్కించుకుంది.
## 2014 ఎన్నికలు
2014, మార్చి 30న ఎన్నికలు జరగనున్నాయి. ప్రస్తుతం పురపాలక సంఘం పరిధిలో 35934 ఓటర్లు ఉన్నారు. చైర్-పర్సన్ స్థానాన్ని జనరల్ (మహిళ) కు కేటాయించారు.

## మూలాలు

## వెలుపలి లంకెలు

thumb|alt=|409x409px

వర్గం:1953 స్థాపితాలు
వర్గం:తెలంగాణ పురపాలక సంఘాలు
వర్గం:జనగామ జిల్లా పురపాలక సంఘాలు
ఎక్స్‌ప్లెసివ్ వెల్డింగు

**ఎక్స్‌ప్లెసివ్ వెల్డింగు** (explosive welding) లేదా **ఎక్స్‌ప్లోసన్** (explosion) వెల్డింగు విధానంలో పేలుడు పదార్థాన్ని ఉపయోగించి రెండు లోహ పలకలను అతికెదరు.Explosive అనే ఆంగ్ల పదానికి తెలుగులో **పేలుడు ** అనే అర్థం.ఎక్స్‌ప్లెసివు/ఎక్స్‌ప్లోసన్ వెల్డింగు పద్ధతిలో సజాతీయ లోహాలనే కాకుండ విభిన్నమైన లోహాలను కూడా అతుకవచ్చును.మందమైన పలకనుకూడా అతుకవచ్చును.ఒకే పర్యాయం పెద్దశబ్దంతో మండుటను పేలుడు అంటారు.ఉదాహరణ టపాకాయను కాల్చినప్పుడు ఏర్పడు చర్య.ఈ వెల్డింగు విధానంలో అతుక వలసిన లోహ పలకలను ఒకదానిమీద మరొకటి వుండేలా అమర్చి (రెండు పలకమధ్యకొంత ఖాళి వుండేలా వుంచెదరు) పై పలకమీద పేలుడు పదార్థాన్ని వుంచి పేల్చుట ద్వారా అతికెదరు.
## చరిత్ర
పేలుడు పదార్థాలను పేల్చడం వలన లోహాలను అతుకవచ్చుననే విషయాన్ని అనుకోకుండ మొదటి ప్రపంచయుద్ధకాలంలో గుర్తించడం జరిగింది.యుద్ధంలో పిరంగి గుండులను బాంబులను ప్రయోగించినప్పుడు వాటి లోహపు తొడుగులు అతుక్కుపోవడం గమనించారు.1944 లో కార్ల్ చే గుర్తించబడినదని భావించబడింది.అలాగే అమెరికాకు చెందిన పియర్‌సన్ ఈ వెల్డింగు ప్రధాన్యతను గుర్తించాడు.1957 నుండి ఎక్స్‌ప్లోసివ్ వెల్డింగు పై అమెరికా, రష్యాలలో ప్రయోగాలు జరిపి వెల్డింగు విధానాన్ని మెరగు పరచారు
1962 లో ద్యూపాంట్ (dupont) ఈ వెల్డింగు పై సన్నదు/ప్రత్యేక హక్కు (patent) కై దరఖాస్తు చేసుకోగా ఆయబకు ఈ వెల్డింగు విధానంపై 1964 లో ప్రత్యేక హక్కును మంజూరుచెయ్యడమైనది.డేటక్లాడ్ అను వ్యాపార నామంతో వ్యాప్తి చెయ్యబడింది.1996 జూలై 22 న డైనమిక్ కార్పోరెసన్ వారు వెల్డింగు పై సర్వహక్కులను హక్కులను కొనుగోలు చేసారు

## ఎక్స్‌ప్లెసివ్ వెల్డింగు
**నిర్వచనం:** ఎక్స్‌ప్లెసివ్ వెల్డింగు లేదా ఎక్స్‌ప్లెసివ్ క్లాడింగు అనే వెల్డింగు విధానం లోహాలను ఘనస్థితిలో వుండగానే, ప్రత్యేకంగా వేడి చెయ్యడంకాని, లోహాలపై బాహ్యపీడనం/బలం వంటివి ఉపయోగించకుండ కేవలం పేలుడు పదార్థాలను లోహ పలకలమీద మండించడం/పేల్చుటద్వారా అతికే విధానం కార్బను ఉక్కు పలకలను క్షయీకరణ (corrosion) ను బాగా నిలువరించే గుణమున్న స్టెయిన్‌లెస్ స్టీల్, నికెల్, దాని మిశ్రధాతువులతో, జిర్కోనియం లోహాలతో అతుకుటకు ఎక్కువగా ఎక్స్‌ప్లెసివ్ వెల్డింగు పద్ధతిని వాడెదరు.

ఎక్స్ప్లెసివ్ వెల్డింగులో అతుకబడు లోహాలలో క్రింది లోహాన్నిపీఠలోహము లేదా ఆధార లోహము (base metal) అంటారు.ఆధార లోహ పలక పైన వుంచు లోహాన్ని పరివేస్టిత లేదా కప్పివుంచు లోహం (cladding metal) అంటారు.పీఠ/ఆధార లోహ పలకలుగా ఉక్కు మిశ్రధాతువులను, అల్యూమినియం, కార్బను ఉక్కును, స్టెయిన్‌లెస్ స్టీల్ ను వాదెదరు.అలాగే కప్పివుంచు లేదా పరివేస్టిత లోహాలుగా అల్యూమినియం, రాగి, రాగియొక్క మిశ్రధాతువు, నికెల్ మిడ్ర ధాతువు, స్టెయిన్‌లెస్ స్టీల్, టాంటలం, టైటానియం, జిర్కోనియం లను ఉపయోగిస్తారు

## ఎక్స్‌ప్లోసన్ వెల్డింగు చెయ్యులొహాలు
ఈ దిగువన పేర్కొన్న లోహాలను, వాటి మిశ్రధాతువులను సాధారణంగా ఎక్స్‌ప్లోసివ్ వెల్డింగ్/క్లాడింగ్ చెయ్యుదురు
*తుప్పుపట్టని ఉక్కు
*డ్యూప్లెక్షుస్టీల్
*టైటానియం
*అల్యూమినియం
*రాగి, దాని మిశ్రధాతువులు
*నికెల్ దాని మిశ్ర ధాతువులు
*టాంటాలం
*జిర్కోనియం

## ఇవికూడా చూడండి
#వెల్డింగ్

## బయటి లింకులు
*https://www.google.co.in/search?q=explosive+welding+animation&sa=X&espv=210&es_sm=122&tbm=isch&tbo=u&source=univ&ei=0TsZU8OzGsyFrQfl7YCABQ&ved=0CCwQsAQ&biw=1366&bih=643 ఎక్స్‌ప్లోసివ్ వెల్డింగు నకు సంబంధించిన చిత్రాలు
*http://www.youtube.com/watch?v=2u51tJdRDK0 U Tube లో ఎక్స్‌ప్లోసివ్ వెల్డింగు వీడియో

## సూచికలు

వర్గం:వెల్డింగ్
వర్గం:ధాతుశాస్త్రము
వర్గం:ఘనస్థితి వెల్డింగు
వర్గం:లోహాలు
పారనంది రామశాస్త్రి

**పారనంది రామశాస్త్రి** (1853-1930) మహావ్యాఖ్యాతగా, విమర్శకుడుగా పేరుపొందిన పండితుడు.

## జీవిత విశేషాలు
ఇతడు కాసలనాటి వైదిక బ్రాహ్మణకుటుంబంలో పరీధావి సంవత్సరం(1853) శ్రావణ శుక్ల నవమితిథి నాడు రామలక్ష్మమ్మ, ముఖలింగేశ్వరుడు దంపతులకు పర్లాకిమిడి సంస్థానానికి చెందిన పిండివాడ గ్రామంలో జన్మించాడు. ఆశ్వలాయన సూత్రుడు.ఇతని గోత్రము కాశ్యపస గోత్రం.

ఇతడు పేరు మోసిన పండితుడు, క్రొత్తతీరు లెరిగిన విమర్శకుడు. సంస్కృతాంధ్రములలో సరితూకముగల పరిశ్రమ పాటవము కలవాడు. తొలుత కావ్యపాఠము కావించి శాస్త్రపఠనముపై మనసు పెట్టి బొబ్బిలి చేరి సుసర్ల సీతారామశాస్త్రి వద్ద తర్కాలంకార వేదాంతములు అధ్యయనం చేశాడు. సంస్కృతములో పాండిత్యం సంపాదించాడు.  తెలుగుభాషలోని సొంపులను గుర్తించినాడు.

పర్లాకిమిడి రాజు ఇతని సామర్ధ్యము తెలిసికొని తన సంస్థానంలోని  ఉన్నత పాఠశాలలో ఉపాధ్యాయ పదవి యిచ్చి గౌరవించాడు. ఆ ఉద్యోగం 1853 మొదలు 1911 వరకు నిరాటంకంగా కొనసాగినది. ఇతడు తాత్వికదృష్టిగల కర్మిష్ఠియగుటచే, ఇతని కుమారుడు పట్టభద్రుడై, ఉద్యోగియై, పదిరాళ్లు సంపాదించుకొను ప్రయోజకుడైన తరువాత ఈ ఉద్యోగాన్ని విరమించాడు. 
## సారస్వత రంగం
దేవీ భాగవతమును తెలిగించిన త్రిపురాన తమ్మయదొర ఇతడిని సత్కరించాడు. ఉర్లాము మొదలైన ఆస్థానాలలో ఇతడు ధర్మాది శాస్త్రాల పరీక్షలలో గెలిచి సన్మానాలందుకున్నాడు. పండితులతో శాస్త్రార్థములు "నీవా నేనా" యని చేయగల రామశాస్త్రికి చాలకాలం వరకు తెలుగు సాహిత్యం తెలియదు. గిడుగు వెంకట రామమూర్తి వాదములు విని  ఆంధ్రభారతము తీరెట్లుండునో అని చదవడం ప్రారంభించాడు. అది మొదలు, అగస్త్యునివలె యావదాంధ్ర వాజ్మయ మహోదధిని ఇతడు ఆపోశన పట్టాడు. దాని ఫలితమే "ఆంధ్ర మహాభారత విమర్శనము". ఇది 500 పుటలు పైబడిన కూర్పు. ఉద్యోగపర్వ విమర్శనము మాత్రమే ముద్రించబడినది.

ఆంధ్రశబ్దచింతామణిపై "ఉద్ద్యోతిని" అను గొప్ప వ్యాఖ్యా గ్రంథము ఇతడు రచించాడు. వీరేశలింగము పంతులు చింతామణి నన్నయ కృతము కాదనగా, ఆ వాదము తప్పు అని ఇతడు సోదాహరణముగా నన్నయకృతమే అని నిరూపించాడు. ఇది తెలుగులో ఇతని తొలిరచన. జంకులేని విద్వాంసుడు కావటం మూలాన, ఇతడేమి వ్రాసినా స్వాతంత్ర్య రేఖలు స్పష్టముగ గోచరిస్తుంది. "జ్ఞ" యను వర్ణము కంఠ్యమా, తాలవ్యమా అనే విషయాన్ని చర్చిస్తూ  గొప్ప విమర్శ వెలువరించాడు. ఇతని విమర్శనా రచనలెన్నో "భారతి" మొదలైన పత్రికలలో ప్రచురితాలు. పర్లాకిమిడి ప్రభువుల పిన్నతండ్రి అయిన ఒక రోజు ప్రోత్సాహంతో ఇతడు సంస్కృతరూపక రచనకు పూనుకున్నాడు. ధర్మశాస్త్రముపై ఇతడికి మంచి అభినివేశం ఉంది. నిరంతరం ధర్మగ్రంథావలొకనంతో కాలక్షేపం చేసేవాడు.

## రచించిన గ్రంథాలు
# ఆంధ్రశబ్దచింతామణి (ఉద్ద్యోతినీ వ్యాఖ్య) 
# ఆంధ్రమహాభారత విమర్శనము 
# కురుక్షేత్రయుద్ధ కాలనిర్ణయము 
# మధుకేశ్వరీయము (సంస్కృత నాటకము).

## మరణం
ఇతడు 1930, డిసెంబరు 6వ తేదీన మరణించాడు.
## మూలాలు

## బయటి లంకెలు
* వరల్డ్‌క్యాట్.ఆర్గ్‌లో పారనంది రామశాస్త్రి వివరాలు

వర్గం:1853 జననాలు
వర్గం:1930 మరణాలు
వర్గం:తెలుగు రచయితలు
వర్గం:సంస్కృత రచయితలు
వేంపల్లి గంగాధర్

**వేంపల్లి గంగాధర్** సాహిత్య అకాడమీ యువ పురస్కారం అందుకున్న తొలి తెలుగు రచయిత. ఇతను వైఎస్ఆర్ కడప జిల్లాకు చెందిన కథకుడు, కవి, పరిశోధకుడు.సుపరిచితులైన పాత్రికేయుడు, కవి, రచయిత రాష్టపతి భవన్ 'ఇన్ రెసిడెన్సి ప్రోగ్రాం' కు ఎంపిక అయ్యారు. రాష్ట పతి భవన్ లో 2014 సెప్టెంబరు 8 వ తేది నుంచి 26 వరకు విశిష్ట అతిథిగా వీరు విడిది చేశారు.కేంద్ర సాహిత్య అకాడెమీ వారి 'రైటర్స్ ట్రావెల్ గ్రాంట్' ప్రోగ్రాం ద్వారా విశ్వ కవి రవీంద్రనాథ్ టాగోర్ 150 వ జయంతిని పురస్కరించు కొని 2011, ఏప్రిల్ 27 నుంచి మే 7వ తేది వరకు ' శాంతి నికేతన్ 'లో పర్యటించారు.  వెంకటేశ్వర విశ్వవిద్యాలయం  నుంచి  డాక్టరేట్ అందుకున్నారు.కేంద్ర సాహిత్య అకాడమీ మొదటిసారిగా 'లక్షద్వీప్' లో ఏర్పాటు చేసిన సాహిత్య కార్యక్రమానికి తెలుగు సాహిత్యకారుడిగా హాజరయ్యారు. వీరి' పాపాఘ్ని కథలు '  కడప ఆకాశవాణి కేంద్రం నుంచి ధారావాహిక గా ప్రసారమయ్యాయి. యోగి వేమన విశ్వవిద్యాలయం  ఎం.ఏ విద్యార్థులకు  వీరి నవల' నేల దిగిన వాన' పాఠ్యాంశంగా  నిర్దేశించారు.ఆంధ్ర ప్రదేశ్ రాష్ట్ర విద్యాశాఖ నూతనంగా వెలువరించిన ఒకటి నుంచి ఆరు తరగతుల తెలుగుపాఠ్యపుస్తకాలకు సమన్వయకర్తగా వ్యవహరించారు.  

## రచనలు
### ప్రచురితమయిన పుస్తకాలు
గంగమ్మ పూలు (కథా సంపుటి )
* దీపమాను ( సాహిత్య వ్యాసాలు )
* మట్టి పొరల మధ్య మహా చరిత్ర ( చరిత్ర వ్యాసాలు )
* సి.పి. బ్రౌన్ కు మనమేం చేశాం? - సంపాదకత్వం
* యురేనియం పల్లె ( నవల )
* ఎర్ర చందనం దారిలో తమిళ కూలీలు-ప్రత్యేక రచన 
* అనంతపురం చరిత్ర -సంపాదకత్వం 
* రావణ వాహనం కథలు - (కథా సంపుటి )
* పాపాఘ్ని కథలు - (కథా సంపుటి )
* నేను చూసిన శాంతినికేతన్ (పర్యటన )
* గ్రీష్మ భూమి కథలు - (కథా సంపుటి ) 
* నేల దిగిన వాన - (నవల )
* తొలి తెలుగు శాసనం (కలమళ్ళ శాసనం ఫై పరిశోధన)
* దేవరశిల - (కథా సంపుటి )
*  కడప వైభవం -ప్రత్యేక సంచిక -సమన్వయ కర్త
* పూణే ప్రయాణం (రాయలసీమ గిరిజన తండాల్లో మహిళల ఆక్రందన)
* హిరణ్య రాజ్యం - (రాయలసీమ కక్షల చరిత్ర )
* మొలకల పున్నమి- (కథా సంపుటి)
* కథనం (వ్యాస సంకలనం )

### నవలలు
* నేల దిగిన వాన
*యురేనియం పల్లె 

### కవితలు
*విధ్వంసం (నవ్య వార పత్రిక 24-8-2005)
*వాన దెయ్యం (ఆంధ్ర భూమి ఆదివారం అనుబంధం 2008 ఏప్రిల్ 6 )
*దుఃఖిత హస్తాలు (ఆంధ్ర ప్రదేశ్ మాస పత్రిక )
*ఒక తెల్ల పావురం, ఒక ఎర్ర గులాబీ (సూర్య ;అక్షరం పేజి 2011 అక్టోబరు 31)
*హంపి బజార్ (ఆంధ్ర భూమి ;సాహితి పేజి 2011 నవంబరు 7)
*ఈ రాత్రి నక్షత్ర పూల చెట్టు కింద .... ( కవి సంగమం;2012 సంకలనం)
*జైలు బయట ఒక రోజు (ఆంధ్ర భూమి ఆదివారం అనుబంధం;2012 ఫిబ్రవరి 26)
*నీ పూర్వ వృత్తాంతం (పాలపిట్ట మాస పత్రిక మార్చి2013)
*ఏ జెండా కింద ఈ నేల ? (ఆంధ్ర జ్యోతి;వివిధ 2013 అక్టోబరు 28 )
పలు కవితలు ప్రముఖ పత్రికల్లో ముద్రించబడ్డాయి.

### వ్యాసాలు
వేంపల్లి గంగాధర్ రాసిన పలు వ్యాసాలు ప్రముఖ తెలుగు పత్రికల్లో అచ్చయినాయి.

## గుర్తింపు, పురస్కారాలు

## బయటి లంకెలు

* వేంపల్లి గంగాధర్ అధికార జాలస్థలి
## మూలాలు

వర్గం:తెలుగు కథా రచయితలు
వర్గం:కడప జిల్లా కథా రచయితలు
వర్గం:వైఎస్ఆర్ కడప జిల్లా రచయితలు
వర్గం:కేంద్ర సాహిత్య అకాడమీ యువ పురస్కార గ్రహీతలు
దంతెవాడ

**దంతెవాడ** ఛత్తీస్‌గఢ్ రాష్ట్రం దంతెవాడ జిల్లాలోని పట్టణం. దీన్ని **దంతేవారా** అని కూడా పిలుస్తారు. ఇది దంతెవాడ జిల్లా ముఖ్యపట్టణం. పట్టణ పరిపాలనను పురపాలక సంఘం నిర్వహిస్తుంది. ఇది బస్తర్ డివిజన్‌లో నాల్గవ అతిపెద్ద పట్టణం. పట్టణంలో ఉన్న దంతేశ్వరి దేవాలయ దేవత అయిన దంతేశ్వరి దేవత పేరు మీద ఈ పట్టణానికి ఈ పేరు వచ్చింది.&nbsp;జగదల్పూర్ పట్టణం నుండి 80 కి.మీ. అమ్మవారిని శక్తి అవతారంగా పూజిస్తారు. దేవాలయం యాభై రెండు పవిత్ర శక్తి పీఠాలలో ఒకటిగా పరిగణించబడుతుంది. దంతెవాడకు సమీప నగరం విశాఖపట్నం. దంతెవాడకు, విశాఖపట్నం నుండి బ్రాడ్ గేజ్ రైలు మార్గం ఉంది.

దంతెవాడ  వద్ద, సముద్రమట్టం నుండి సగటున 351 మీటర్ల ఎత్తున ఉంది. దంతెవాడ నగరం శంకణి, దంకిని నదుల ఒడ్డున ఉంది.

## ఆసక్తి ఉన్న ప్రదేశాలు

### దంతేశ్వరి ఆలయం
భారతదేశంలోని శక్తిపీఠాలలో ఒకటైన దంతేశ్వరి మాత ఆలయం దంతెవాడలో ఉంది. దంతెవాడ ప్రధాన దేవత దంతేశ్వరి. ప్రపంచ ప్రఖ్యాత బస్తర్ దసరా అనేది దంతెవాడ శక్తిపీఠం నుండే ప్రారంభమవుతుంది.

### ధోల్కల్ గణేశుడు
సముద్ర మట్టం నుండి 3000 అడుగుల ఎత్తున, బైలాదిలా శ్రేణుల లోని పచ్చని అడవుల మధ్య ఈ వినాయక విగ్రహం ఉంది. శిఖరానికి మార్గం అందమైన ప్రకృతి దృశ్యాలతో మధ్య గుండా సాగుతుంది. పర్యాటకులు నిజమైన సాహస అనుభవం కోసం ధోల్కాల్‌ను సందర్శిస్తారు.

## జనాభా
2011 జనగణన ప్రకారం, దంతెవాడ జనాభా 13,633. జనాభాలో పురుషులు 53%, మహిళలు 47% ఉన్నారు. దంతేవాడ సగటు అక్షరాస్యత 70%. ఇది జాతీయ సగటు 59.5%కంటే ఎక్కువ: పురుషుల అక్షరాస్యత 78%, స్త్రీల అక్షరాస్యత 61%. 2001 లో దంతెవాడ జనాభాలో, 14% మంది 6 సంవత్సరాల కంటే తక్కువ వయస్సు ఉన్నవారు

## మూలాలు

 

వర్గం:Articles with short description
వర్గం:Short description is different from Wikidata
వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
నారే పాలెం

**నారే పాలెం,** కృష్ణా జిల్లా కోడూరు మండలానికి చెందిన రెవెన్యూయేతర గ్రామం.

## గ్రామ భౌగోళికం
సముద్రమట్టానికి 7 మీ.ఎత్తు
## గ్రామానికి రవాణా సౌకర్యాలు
కొత్తమాజేరు, చల్లపల్లి నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 69 కి.మీ
## గ్రామంలో విద్యా సౌకర్యాలు
మండల పరిషత్తు ప్రాథమిక పాఠశాల
## గ్రామ పంచాయతీ
ఈ గ్రామం సాలెంపాలెం గ్రామ పంచాయతీ పరిధిలోని ఒక శివారు గ్రామం.
## గ్రామ విశేషాలు
ఈ గ్రామానికి చెందిన భోగాది వంశీకులు కొందరు హైదరాబాదులో స్థిరపడినారు. పుట్టిన గ్రామంపై మమకారం, కన్నతల్లిదండ్రులు, అయినవారితో ఆప్యాయంతో కొంత సమయం గడిపేటందుకై వారందరూ 2017,మే-28వతేదీ ఆదివారంనాడు, **భోగాదివారి ఆత్మీయ కలయిక ** పేరుతో అందరినీ ఒక వేదికపైకి తెచ్చినారు. ఈ వేడుకకు దివిసీమతోపాటు ఎక్కడెక్కడో ఉన్న భోగాది వంశీకులందరూ తరలి వచ్చినారు. పెద్దలనూ ప్రముఖులనూ సన్మానించినారు. ఇకపై అందరూ ప్రతి సంవత్సరం ఇక్కడ కలుసుకోవాలని తీర్మానించుకున్నారు. [1]

## మూలాలు

## వెలుపలి లింకులు
[1] ఈనాడు అమరావతి/అవనిగడ్డ; 2017,మే-29; 1వపేజీ.

వర్గం:కోడూరు (కృష్ణా) మండలంలోని రెవెన్యూయేతర గ్రామాలు
విజయవాడ రైల్వే డివిజను

** విజయవాడ రైల్వే డివిజను ** భారతీయ రైల్వేలు లోని దక్షిణ మధ్య రైల్వే (ద.మ.రై) జోన్ లో గల ఆరు డివిజన్ల (విభాగాలు) లో ఇది ఒకటి. దక్షిణ మధ్య రైల్వే యొక్క అధికారిక ప్రధాన కార్యాలయము తెలంగాణ రాష్ట్రములోని సికింద్రాబాదులో ఉండటమే కాకుండా, ఆంధ్రప్రదేశ్, తెలంగాణ రాష్ట్రముల లోని దాదాపు మొత్తం భూభాగములో తన సేవలు అందిస్తోంది. 2003 లో విజయవాడ విభాగము విభజించబడి క్రొత్తగా గుంటూరు విభాగము ఏర్పరచబడింది.

## అధికార పరిధి

* విజయవాడ రైల్వే డివిజను పూర్తిగా ఆంధ్ర ప్రదేశ్ రాష్ట్రం పరిధిలో ఉండటమే కాకుండా, కృష్ణా జిల్లా, గుంటూరు జిల్లా, పశ్చిమ గోదావరి జిల్లా, తూర్పు గోదావరి జిల్లా, ప్రకాశం జిల్లా, నెల్లూరు జిల్లాల ప్రజలకు సేవలు అందిస్తోంది.
* ప్రతిరోజూ సుమారు 78 ఎక్స్‌ప్రెస్ రైళ్ళు, రోజువారీ కాని 35 ఎక్స్‌ప్రెస్ బండ్లు, 129 ప్యాసింజర్ రైళ్ళు, రోజువారీ కాని సగటున 15 ప్యాసింజర్ బండ్లు, రోజువారీగా 02 వర్క్‌మెన్ స్పెషల్ రైళ్ళు, 02 రైల్ బస్సులు, 155 సరుకు రవాణా రైలు బండ్లు ఈ రైల్వే డివిజను ద్వారా సేవలు పొందుతున్నాయి.
### విజయవాడ డివిజన్ అధికార పరిధి
* గూడూరు - దువ్వాడ
* విజయవాడ - కొండపల్లి
* విజయవాడ - గుడివాడ - భీమవరం - నిడదవోలు
* గుడివాడ - మచిలీపట్నం
* భీమవరం - నర్సాపూర్
* సామర్లకోట - కాకినాడ ఓడరేవు
* కాకినాడ టౌన్ - కోటిపల్లి
* వెంకటాచలం - కృష్ణపట్నం ఓడరేవు

### రైలు మార్గము
* ఈ క్రింద విధముగా డివిజను పరిధిలోని వివిధ రైలు మార్గము సేవల వివరములు:

### స్టేషను వర్గం

### అనుసంధానము
విజయవాడ విభాగము, దక్షిణ మధ్య రైల్వేయందలి ఇతర విభాగములతో ఈ క్రింది ప్రాంతములలో అనుసంధానమగును.
* కృష్ణా కెనాల్ జంక్షన్ యొద్ద గుంటూరు విభాగముతో
* తెనాలి జంక్షన్ యొద్ద గుంటూరు విభాగముతో
*కొండపల్లి యొద్ద సికింద్రాబాద్ విభాగముతో
*గూడురు జంక్షన్ యొద్ద గుంతకల్లు విభాగముతో
విజయవాడ విభాగము, భారతీయ రైల్వేల ఇతర మండలములతో ఈ క్రింది ప్రాంతములలో అనుసంధానమగును.
* దువ్వాడ యొద్ద తూర్పు కోస్తా రైల్వే యొక్క వాల్తేరు విభాగముతో
* గూడూరు జంక్షన్ యొద్ద దక్షిణ రైల్వే యొక్క చెన్నై విభాగముతో

## ప్యాసింజర్ రిజర్వేషన్ సిస్టమ్ ( పిఆర్‌ఎస్ )
విజయవాడ రైల్వే డివిజను పరిధిలో ప్రత్యేక కంప్యూటరీకరణ ప్యాసింజర్ రిజర్వేషన్ సిస్టమ్ ( పిఆర్‌ఎస్), పోస్టాఫీసుల్లో, e-సేవా కేంద్రములలోనే కాకుండా అదనపు ప్రాంతములలో కూడా ఈ సౌకర్యము కలిగి ఉంది..

## ఇవి కూడా చూడండి
* అంతర్జాలంలో దక్షిణ మధ్య రైల్వే
* అంతర్జాలంలో విజయవాడ రైల్వే డివిజను
* గుంటూరు రైల్వే డివిజను
* నాందేడ్ రైల్వే డివిజను
* భారతీయ రైల్వేలు డివిజన్లు
* విజయవాడ
* దక్షిణ తీర రైల్వే

## మూలాలు

## మూసలు , వర్గాలు

వర్గం:విజయవాడ రైల్వే డివిజను
వర్గం:1966 స్థాపితాలు
వర్గం:దక్షిణ తీర రైల్వే డివిజన్లు
వర్గం:భారతీయ రైల్వే మండలాలు
వర్గం:భారతదేశంలో రైలు రవాణా
వర్గం:భారతీయ రైల్వేలు డివిజన్లు
వర్గం:భారతీయ రైల్వేలు రవాణా
వర్గం:ఆంధ్ర ప్రదేశ్ రైలు రవాణా
వర్గం:విజయవాడ రైలు రవాణా
వర్గం:విజయవాడ రవాణా
సుచేతా కృపలానీ

**సుచేతా మజుందార్** గా జన్మించిన **సుచేతా కృపాలినీ** (ఆంగ్లం: **Sucheta Kriplani**; , ) (25 June 1908 – 1 December 1974) స్వాతంత్ర్య సమరయోధురాలు, మహిళా రాజకీయవేత్త, ఉత్తర ప్రదేశ్ రాష్ట్రానికి చెందిన మొదటి మహిళా ముఖ్యమంత్రి. ఈమె జె.బి.కృపాలినీ భార్య.

## తొలిరోజులు
ఈమె హర్యానా రాష్ట్రంలోని అంబాలాలో నివసించే ఒక బెంగాలీ కుటుంబంలో జన్మించింది. ఈమె తండ్రి ఎస్.ఎన్.మజుందార్ ప్రభుత్వ వైద్యునిగా పనిచేసారు. ఈమె ఇంద్రప్రస్థ కళాశాల మరియ్ సెయింట్ స్టీఫెన్ కళాశాలల్లో విద్యనభ్యసించి, తర్వాత బెనారస్ హిందూ విశ్వవిద్యాలయంలో రాజ్యాంగ చరిత్రలో ప్రొఫెసర్ గా పనిచేశారు. In ఈమె 1936 సంవత్సరంలో ఆచార్య కృపలానీని వివాహం చేసుకొని భారత జాతీయ కాంగ్రెసు కార్యకలాపాలలో చురుకుగా పాల్గొన్నారు.

## స్వాతంత్ర్య పోరాటం
ఈమె సమాకాలీన నేతలైన అరుణా అసఫ్ అలీ, ఉషా మెహతా, లతో క్విట్ ఇండియా ఉద్యమంలో పాల్గొన్నారు. పిదప మహాత్మా గాంధీకి సన్నిహితంగా పనిచేశారు. భారత రాజ్యాంగం నిర్మించే Constituent Assembly కి ఎన్నుకోబడిన కొద్దిమంది మహిళల్లో ఈమె ఒకరు. 1947 ఆగస్టు 15 తేదీన వందేమాతరం గీతాన్ని Constituent Assemblyలో గానం చేశారు.

## స్వాతంత్ర్యం తర్వాత
భారతదేశానికి స్వాతంత్ర్యం సిద్ధించిన పిదప ఈమె ఉత్తర ప్రదేశ్ రాజకీయాల్లో పాల్గొన్నారు. ఈమె 1952, 1957 లో ఢిల్లీ లోక్‌సభ నియోజకవర్గం నుండి లోక్ సభకు ఎన్నికయ్యారు. కాంగ్రెసు ప్రభుత్వంలో లఘుపరిశ్రమల మంత్రిగా పదవీ బాధ్యతలను నిర్వహించారు. 1962 లో ఉత్తర ప్రదేశ్ శాసనసభకు కాన్పూర్ నుండి ఎన్నికయ్యారు. తర్వాత 1963 లో ఉత్తర ప్రదేశ్ ముఖ్యమంత్రిగా పదవినలంకరించి; భారతదేశంలోని ఒక రాష్ట్రానికి ముఖ్యమంత్రిగా ఎన్నుకోబడిన మొట్టమొదటి మహిళగా రికార్డు స్థాపించారు. ఆ కాలంలో 62 రోజులు కొనసాగిన రాష్ట్ర ఉద్యోగుల సమ్మెను సమర్ధవంతంగా ఎదుర్కొన్నారు. తర్వాత 1967 లో ఆమె తిరిగి 4వ లోక్‌సభకు ఉత్తర ప్రదేశ్ లోని గొండ లోక్‌సభ నియోజకవర్గం నుండి ఎన్నుకోబడింది. 1971 లో రాజకీయాలనుండి తొలగి 1974 వరకు ఒంటరి జీవితం గడిపారు.

## మూలాలు

వర్గం:1908 జననాలు
వర్గం:1974 మరణాలు
వర్గం:ఉత్తర ప్రదేశ్ ముఖ్యమంత్రులు
వర్గం:భారత స్వాతంత్ర్య సమర యోధులు
వర్గం:హిందీ భాషా పాఠాన్ని కలిగి ఉన్న వ్యాసాలు
వర్గం:ఉత్తర ప్రదేశ్ మహిళా స్వాతంత్ర్య సమర యోధులు
వర్గం:ఢిల్లీ నుండి ఎన్నికైన లోక్‌సభ సభ్యులు